gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl ca es gl gl gl gl gl de en sv fr de de gl gl gl gl gl gl gl es gl ast gl pt gl gl gl gl gl gl pt gl pt en ca gl gl pt
Vieiros: Galiza Hoxe - A FAO deseña un censo de buques para o control da pesca ilegal
Sábado, 01 de outubro de 2022
Xestionado pola Federación Ecoloxista Galega e Vieiros
Os furados burocráticos fan perder a pista das embarcacións logo de sucesivos cambios de nome e bandeira.
Redacción - 12:45 18/03/2009
Tags: FAO Greenpeace Oceana pesca ilegal
Eros II” (antes Furabolos) / Imaxe: Oceana
"Este rexistro global pode ser unha das solucións para o problema", explicou esta semana Carlos Alderaguía, secretario xeral do Consello Consultivo Rexional da Flota Comunitaria de Longa Distancia. A Organización das Nacións Unidas para a Agricultura e a Alimentación (FAO), apadriña así a través do seu comité pesqueiro a creación dunha base de datos internacional que sirva para vixiar os sucesivos cambios de nome e bandeira que en pequenos períodos de tempo chegan a acumular algúns barcos de xeito que na actualidade as administracións acaban perdéndolles a pista.
Segundo se puxo de manifesto na xuntanza dos grupos de traballo para a reforma da Política Común Pesqueira, iniciativas como esta serán fundamentais na loita en favor dunha pesca "responsábel e sustentábel". O obxectivo concreto é ter un rexistro totalmente actualizado e accesíbel moi axilmente para poder actuar con rapidez contra as embarcacións que infrinxen a lexislación, especialmente contra aquelas que o fan de xeito reiterado.
Denuncia de Oceana e Greenpeace contra unha armadora de Ribeira
En datas recentes, a organización Oceana informaba de que un dos barcos de pesca pirata máis buscados ten base en Galiza e pedíalle ao goberno español accións contra as actividades presuntamente ilegais do buque Furabolos, que agora baixo o nome Eros II e con bandeira panameña permanecería atracado no porto coruñés de Ribeira.
Sobre o mesmo asunto, o colectivo ecoloxista Greenpeace presentou na Fiscalía probas das supostas actividades pesqueiras ilegais dunha empresa armadora con sede neste porto, demandando unha investigación xudicial completa. A queixa dos ambientalistas inclúe neste caso non só as presuntas actividades ilícitas da empresa senón a asignación á compañía dun total de 3,6 millóns de euros de fondos públicos. Greenpeace acusou o goberno español de "ocultar información" sobre a actividade, axudas e sancións vencelladas a esta empresa, denuncia rexeitada polo Ministerio de Medio Ambiente, Medio Rural e Mariño.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
"Por cada posto de traballo que crea un supermercado, destrúese un e medio" Edición xeral
"Saneamento eficaz si, macrodepuradora non" GZ-Sete
A Xunta desvelará onde quere construír a segunda incineradora de lixo despois das municipais Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto